মেনি ব্যান্ডেড ক্রেট
মেনি ব্যান্ডেড ক্রেট (বৈজ্ঞানিক নাম: Bungarus multicinctus (Blyth)) এলাপিড পরিবারভুক্ত এক প্রজাতির বিষধর সাপ। এরা তাইওয়ানীজ ক্রেট বা চাইনিজ ক্রেট নামেও পরিচিত। মধ্য ও দক্ষিণ চীন এবং দক্ষিণ এশিয়ার অধিকাংশ জায়গা জুড়ে ছড়িয়ে থাকে এই সর্প প্রজাতি। এডওয়ার্ড ব্লাইথ ১৮৬১ সালে প্রথম এই প্রজাতির সাপের বিবরণ দেন। এই প্রজাতির সাপেরা তাদের ভৌগোলিক পরিসরে মূলতঃ জলাজমিতে অবস্থান করে, যদিও অন্যান্য বাসভূমিতেও এদের দেখা মেলে।